open-index/open-wikipedia-markdown huggingface dataset:
Trenčín

**Trenčín** (en hongaro *Trencsén*, en alemán *Trentschin* u *Trenczin*) ye una ciudat d'Eslovaquia que se troba muit amán d'a muga con a Republica Checa.

## Cheografía
Trenčín ye una ciudat a l'ueste d'Eslovaquia, a cantos d'o río Váh, entre os Carpatos Blancos a o norte y a l'ueste, as montanyas de Strážov a l'este y as montanyas de Považský Inovec a o sud. Por o que fa a la cheomorfolochía, a mayor parti d'a ciudat se troba a o fundo d'a val d'a Podolia de Považie, entre o circo de Trenčin, que s'estendilla en dirección sud-ueste, y o circo d'Ilavská, a o nord-este. O centro d'a villa plega a os 211 m d'altaria, en a marguin ezquierda d'o Váh.

A canal Kočkovský s'une a o Váh una mica mas entabant d'o centro, mientres que mas ta abaixo, a canal de Biskupick se'n desepara. A muga con a Republica Checa se troba a bels 20&nbsp;km a o nord-ueste d'a ciudat, seguindo a linia d'os Carpatos Blancos. A capital d'o país, Bratislava, se troba a 120&nbsp;km, y l'atra gran ciudat eslovaca, Žilina, a bels 80&nbsp;km.

## Ciudaz achirmanadas
*  Cran-Gevrier, Francia
*  Uherské Hradiště, Republica Checa
*  Zlín, Republica Checa
*  Tarnów, Polonia
*  Békéscsaba, Hongría
*  Kragujevac, Serbia
*  Casalecchio di Reno, Italia

## Vinclos externos

*  Pachina oficial d'a ciutat.
Codo (unidat)

:*Este articlo tracta sobre o codo como unidat de mesura. Pa atros usos de codo, se veiga [[Codo (desambigación)]].*

O **codo** ye una unidat de mesura tradicional pa largarias que s'ha emplegau por a-saber-las culturas a lo largo d'a historia por estar d'orichen antropometrica. En orichen, ye a mesura d'a distancia dende o codo dica la punta d'o dido corazón con a mano extendida.

Normalment corresponde con a metat d'una vara y con o doble d'un palmo en a escala de mesuras local. Bels eixemplos de codos en o nuestro entorno:

***[[Codo aragonés]]**: De 0,384 metros, yera l'equivalent a 2 palmos aragoneses (19,3 centimetros) y a metat d'una vara aragonesa (0,772 m).
***[[Codo castellano]]**: De 0,418 metros.

O codo aragonés, como a resta d'as midas aragonesas, s'estandarizó en as Corz de Monzón de 1553. Teruel y Albarracín en quedoron fuera y por ixo continuoron emplegando unidaz de mesura propias. En 1849, a reina Isabel II sinyó la dentrada d'Espanya en o sistema metrico decimal, o que prevocó lo progresivo abandono d'os sistemas locals d'unidaz d'os antigos reinos.

## Se veiga tamién

* Vara (unidat).
* Leugua.
* Palmo (unidat).

## Referencias
Pico Sancha Collons

O **pico Sancha Collons** ye un mont de 2.697 metros d'altaria que se troba situau en o municipio de Sallent de Galligo (Aragón).

## Se veiga tamién
* Pico Sancha Collons Norte

## Vinclos externos
*  En Mendikat
Punteta de Vachimanya Occidental

A **punteta de Vachimanya Occidental** (en castellano *pico de Bachimaña Occidental*) ye un mont de 2.746 metros d'altaria que se troba situau en o municipio de Pandicosa (Aragón).

## Toponimia
Elcock fa remontar este toponimo a lo latín *Valle Magna* como Manuel Alvar a Valimanya d'o Baixo Martín-Ribera Baixa d'Ebro:

## Se veiga tamién
* Vachimanya

## Referencias

## Vinclos externos
*  En Mendikat
Punta Peguera

:*No entivocar-se con a [[punta Pegueras]] (2.045 m)*

A **punta Peguera** ye un mont prepirenenco de 1.477 metros d'altaria situau en o municipio de Plan.

## Vinclos externos
*  En Mendikat
Punta Pegueras

:*No entivocar-se con a [[punta Peguera]] (1.477 m)*

A **punta Pegueras** ye un mont pirenenco de 2.045 metros d'altaria situau en o municipio de Tella-Sin.

En a suya cima bi ha un vértiz cheodesico.

## Referencias

## Vinclos externos
*  En Mendikat
*  [ftp://ftp.geodesia.ign.es/Red_Geodesica/Hoja0179/017935.pdf Fuella d'o vértiz cheodesico]
Pico Salarons

:*No entivocar-se con a [[tuca Gallinero]] (2.752 m) situada en [[Sarllé]] ni con o [[mont Gallinero]] (632 m) situau en [[Ardisa]]*. 

O **pico Salarons** u **pico de Gallinero** ye un pico pirenenco situau en a val d'Ordesa con 2.752 metros d'altaria.

Se troba en o Parque Nacional d'Ordesa y d'as Tres Serols por dencima d'o canto dreito d'o canyón formau por o río Arazas.

## Faixa d'as Flors
En a suya versant sud se troba a faixa d'as Flors, itinerario horizontal de bels 3 kilometros sobre o canyón entre os circos glaciars de Carriata (u Salarons) y Cotatuero.

O paso entre os dos circos glaciars se salva a traviés d'un sistema de barras metalicas u claviellas penchadas en a paret de roca. O paso d'as claviellas de Carriata, mas facil, puet evitar-se por un chicot rafe dito *A Faixeta* que da acceso a la *plana d'Auguas Tuertas*, en a cabecera d'o barranco de Salarons. As claviellas de Cotatuero, instaladas en l'anyo 1881 a requesta d'un cazataire anglés por Bartolomé Lafuente, ferrero de Torla, y Miguel Bringola son manimenos de paso obligatorio.

## Vinclos externos
* En Mendikat
Punta de ra Penya Os Molinos

A **punta de ra Penya Os Molinos** ye un mont de 2.735 metros que se troba en a muga entre Pandicosa y Torla-Ordesa (Uesca).

Ye l'antecima d'o pico de ra Labaza (2.767 m).

## Vinclos externos
* En "Mendikat"
Astronauta

Un **astronauta** ye una persona que viacheya per l'espacio exterior, difuera de l'atmosfera d'a Tierra, per alto d'a clamada linia de Kármán (a 100&nbsp;km d'altaria). Dica noviembre de 2016, 552 personas de 36 países heban aconseguiu ixa linia.

## Terminolochía
En os países occidentals s'ha establiu lo nombre de "astronauta"  procedent d'as palabras griegas *ástron* (ἄστρον) ("estrela") y *nautes* (ναύτης) ("marinero"). Per unatra parti en l'antiga Unión Sovietica (y posteriorment en Rusia) se prenió lo nombre de **cosmonauta** d'a chunta d'as palabras griegas *kosmos* (κόσμος), ("universo") y *nautes* (ναύτης) ("marinero").
Astronauta y cosmonauta son sinonimos encara que se gosa reservar cosmonauta pa los astronautas rusos u sovieticos.

En China s'emplega lo nombre *Yǔ háng yuán* (宇航员) pa denominar a los astronautas y cosmonautas en cheneral mientres que se fa servir *Hángtiān yuán* (航天员) pa nombrar a los astronautas chineses. Manimenos, bels meyos de comunicación de fabla anglesa han creyau la palabra **taikonauta** pa referir-se a los astronautas chineses y promana d'a chunta d'a palabra chinesa 太空 (tàikōng, "espacio") y la palabra griega ναύτης (*naútēs*, "marinero").

En cheneral se considera que un astronauta (u cosmonauta) ye una persona entrenada pa viachiar ta l'espacio. Manimenos, si viacheya ta l'espacio como pasachero se gosa nombrar como turista espacial.

## Astronautas famosos
* Yuri Gagarin, estió la primera persona en aconseguir o espacio trucando-se asinas en o primer astronauta d'a historia (1961).
* Valentina Tereshkova, estió la primera muller en o espacio (1963). 
* Neil Armstrong, estió lo primer humano que caminó per a superficie d'a Luna (1969).
* Valeri Polyakov, ye l'astronauta que mas tiempo ha pasau en l'espacio: 437 diyas y 18 horas (en 1994–1995).
* Dennis Tito, estió lo primer turista espacial (2001).
* William Shatner, a persona de mas abanzada edat (90 anyadas d'edat) en viachiar ta l'espacio.

## Referencias
Curiosity

**Curiosity** ye un vehíclo robotico d'a NASA que ye explorando lo crater Gale en Marte. Estió lanzau lo 26 de noviembre de 2011 y aterrizó en Marte lo 6 d'agosto de 2012 dimpués de recorrer 560 millons de km. Os suyos obchectivos son investigar o clima y la cheolochía marciana amás d'estudiar l'habitabilidat de Marte.

## Especificacions
Curiosity pesa 899&nbsp;kg y tien 2.9 m de largaria, 2.7 m d'amplo y 2.2 m d'altaria. Ye alimentau per un chenerador termoelectrico de radioisotopos (en anglés "Radioisotope Thermoelectric Generator" u "RTG") que emplega plutonio-238.

## Trastes
Curiosity conta con 17 camaras clamadas HazCams (x8), NavCams (x4), MastCams (x2), MAHLI (x1), MARDI (x1) y ChemCam (x1).
Tien tamién una estación meteorolochica clamada REMS (Rover Environmental Monitoring Station), bels espectrometros clamaus APXS, CheMin y SAM, un detector de radiación ambiental y un brazo robotico dotau d'una tribaneta percutora.

## Referencias
Laika

**Laika** (en ruso Лайка "escanyutadora") yera una canya d'as carreras de Moscú que lo 3 de noviembre de 1957 estió lanzada enta lo espacio dentro d'a nau espacial Sputnik 2 per a Unión Sovietica convertindo-se asinas en o primer animal en o espacio.

Laika murió bellas cinco horas dimpués d'aconseguir l'espacio a causa d'un problema con o sistema de refricheración d'a nau.

O suyo vuelo estió usau pa comprebar que un ser vivo yera capaz de sobrevivir un lanzamiento enta lo espacio. Ixa información estió usada posteriorment pa que los sers humans podesen aconseguir lo espacio.

## Referencias
N1

O codete **N1** yera un codete desenvuelto per a Unión Sovietica pa lo suyo programa lunar en respuesta a lo programa Apollo d'os Estaus Unius.

## Caracteristicas
O codete N1 heba d'haber transportau enta la Luna a la nau espacial Soyuz LOK y a lo modulo lunar LK en o programa N1-L3. Estió disenyau per a usina OKB-1 dirichida per l'incheniero chefe Serguéi Koroliov y teneba una longaria de 105,3 metros, un diametro de 16,9 metros y una masa en o desapegue de bellas 2800 toneladas.

A primera etapa teneba trenta motors NK-15 desenvueltos per a usina de disenyo OKB-276 dirichida per Nikolái Kuznetsov y yeran controlaus per l'ordinador analochico KORD.

## Lanzamientos
Entre los anyos 1969 y 1972 se facioron cuatro lanzamientos d'o N1 pero toz éls resultoron un fracaso esclatando lo codete poco dimpués de desapegar a causa de grieus fallas en o sistema KORD y beluns d'os trenta motors que heba de controlar.

## Referencias

## Se veiga tamién
* Saturn V
* Programa N1-L3
Gordon Watts

**Hubert Gordon Watts ** conoixito esportivament como **Gordon Watts**, naixito de Faversham, Kent o 8 d'aviento de 1893 y muerto en Shepway, Kent, en marzo de 1986, estió un atleta britanico especializau en prebas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos partecipó en a segunda serie d'a primera ronda d'os 10 km marcha estando descalificau por marcha irregular. O suyo club estió o Surrey Walking Club d'a ciudat de Croydon y as suyas millors clasificacions fuoron en os campionatos de Reino Uniu estando campión d'as 7 millas marcha os anyos 1922, 1923, y 1925.

## Vinclos externos
*  Gordon Watts en os Chuegos Olimpicos.
APUDEPA

**APUDEPA** ("Asociación Acción Pública para la Defensa del Patrimonio Aragonés", en aragonés "Asociación Acción Publica pa la Esfensa d'o Patrimonio Aragonés") ye una organización sin animo de lucro adedicada a la esfensa d'o patrimonio cultural aragonés.

Se fundó en mayo de 1996 en o sino d'a Universidat de Zaragoza.

Entre las suyas accions destacadas son as pinyoras u denuncias cuentra las actuacions en a Gara Internacional de Canfranc (2005), en o Teatro Fleta (2006) y en a Escuela d'Artes de Zaragoza (2006).

## Premios Apudepa y Tocho
Dende 2004 entrega los premios *Apudepa* (a las buenas practicas en materia de patrimonio cultural) y los premios *Tocho* (a las malas practicas).

## Referencias

## Vinclos externos
*  Pachina web d'APUDEPA
Programa N1-L3

O **programa N1-L3** yera la respuesta d'a Unión Sovietica a lo programa Apollo d'os Estaus Unius pa mandar un ser humano enta la superficie d'a Luna.

O N1-L3 yera desenvuelto per a usina de disenyo OKB-1 dirichida per l'incheniero chefe Serguei Koroliov y yera formau per o codete N1, a nau espacial Soyuz LOK (d'o ruso *Lunni Orbitalni Korabl* "nau orbital lunar") y lo suyo modulo lunar LK (d'o ruso *Lunni Korabl* "nau lunar"). Pa cabidar masa a causa d'a menor potencia d'o codete N1, la tripulación sería formada nomás per dos cosmonautas, o piloto d'a LOK y lo d'o LK, frent a los tres astronautas d'o programa Apollo.

Sumau a l'escasez de recursos economicos, o programa N1-L3 habió de fer frent a la competencia directa d'unatro programa lunar dentro d'a Unión Sovietica: lo programa L1 pa circumnavatiar a Luna desenvuelto per a usina de disenyo OKB-52 de Vladímir Cheloméi que yera un furo rival de Serguei Koroliov.

## Referencias

## Se veiga tamién
* Programa Apollo
* Programa Soyuz
Serguei Koroliov

**Serguei Koroliov** (en ruso y alfabeto cirilico *Серге́й Па́влович Королёв*), naixiu lo 12 de chinero de 1907 de Zhytomyr (Imperio Ruso) y muerto lo 14 de chinero de 1966 en Moscú (Unión Sovietica) estió un incheniero sovietico de codetes que s'encargó de desenrrollar mientres os anyos 1950 y 1960 os programas espacials mas iconicos d'a Unión Sovietica. Asinas per eixemplo, a lo frent d'a suya usina de disenyo OKB-1, estió involucrau en o desarrollo d'o Sputnik 1, en o lanzamiento d'a canya Laika, lo primer ser vivo en viachar a lo espacio y tamién en o lanzamiento de Yuri Gagarin, lo primer ser humano en viachar a lo espacio.

Asinas mesmo estió desenrrollando lo programa robotico d'exploración lunar clamau "Luna" y lo programa tripulau lunar N1-L3 que yera l'equivalent d'o programa Apollo d'a NASA.

Mientres vivió estió conoixiu simplament  con o nombre de "Incheniero Chefe"  pa protecher-lo de posibles atentaus. Dimpués d'a suya muerte en una operación pa extirpar-li un tumor se dió a conoixer a suya identidat a lo mundo y estió apedacau con muitas honors en o Kremlin de Moscú.

## Referencias

## Vinclos externos
Sputnik 1

O **Sputnik 1** (u tamién *PS-1* u  Простейший Спутник-1 *Prosteishi Sputnik-1*, "satelite simple" en ruso) estió un satelite artificial lanzau per a Unión Sovietica lo 4 d'octubre de 1957 per meyo d'un codete R-7 Semiorka y que se convirtió en o primer obchecto humano en aconseguir l'espacio ubrindo las puertas pa la exploración espacial.

Se tractaba d'una esfera de metal de 58&nbsp;cm de diametro con cuatro antenas de radio que transmitiban uns caracteristicos pulsos que podeban estar recibius per cualsequier radioaficionau.

## Referencias
Voyager 2

A **Voyager 2** ye una sonda espacial robotica d'a NASA que estió lanzada lo 20 d'agosto de 1977 con l'obchectivo d'estudiar a las planetas exteriors d'o sistema solar de conchunta con a suya sonda chiminuca Voyager 1.
Visitó con un sobrevuelo las planetas Chupiter (9 de chulio de 1979), Saturno (26 d'agosto de 1981), Urano (24 de chinero de 1986) y Neptuno (25 d'agosto de 1989).
A sonda sigue operativa en l'actualidat y en febrero de 2019 se trobaba a 120 UA de distancia d'o Sol, difueras d'a suya esfera d'influencia (clamada helioesfera) en l'espacio interestelar.

## Referencias
Programa Vostok

O **programa Vostok** (en ruso Восто́к, "este") estió un programa d'exploración espacial tripulada d'a Unión Sovietica con l'obchectivo de meter un ser humano en o espacio.  Competiba contra lo programa Mercury d'os Estaus Unius y estió exitoso en meter o 12 d'abril de 1961 a lo primer hombre en o espacio (Yuri Gagarin) y la primera muller en o espacio (Valentina Tereshkova).
O programa Vostok tenió la suya continación en o programa Voskhod.

## Misions

## Referencias

## Se veiga tamién
* Programa Voskhod
* Programa Soyuz
Programa Voskhod

O **programa Voskhod** (en ruso Восхо́д "amaneixer") estió lo segundo programa espacial tripulau d'a Unión Sovietica y teneba como obchectivo levar cuantos cosmonautas en cuenta d'un como en o programa Vostok.

## Misions

## Referencias

## Se veiga tamién
* Programa Vostok
* Programa Soyuz
Ernie Austen

**Ernest Elliott Austen** conoixiu esportivament como **Ernie Austen**, naixiu de Waterloo, Nueva Gales d'o Sud o 25 de chulio de 1891 y muerto en Concord, Nueva Galas d'o Sud o 21 de mayo de 1985, estió un atleta australiano especializau en prebas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos participó en a segunda serie d'a primera ronda d'os 10 km marcha estando descalificau por marcha irregular.

## Vinclos externos
*  Ernie Austen en os Chuegos Olimpicos.
Philip Granville

**Philip Granville** conoixito esportivament como **Phil Granville**, naixito de Chamaica en 1894 y muerto en puesto y calendata desconoxitas, estió un atleta canadiense d'orichen chamaicano especializau en prebas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos partecipó en a segunda serie d'a primera ronda d'os 10 km marcha estando descalificau por marcha irregular.

## Vinclos externos
*  Ernie Austen en os Chuegos Olimpicos.
Prasutago

**Prasutago** (u **Prasutagus**) estió rei d'a tribu celta britanica icena a quí lideró dica a suya muerte. Ye conoixiu por estar o mariu de Boudica, con qui tenió dos fillas.

Prasutago podría haber estau un d'os once reis que se rindioron a Claudio dimpués d'a conquiesta romana l'anyo 43, u podría haber estau nombrau como rei dimpués d'a redota d'una rebelión d'os icenos en l'anyo 47.

## Legau
A suya muller chunto a atros pueblos britanicos intentarán fer frent a l'Imperio Romano, que los heba traicionau y crebau l'alcuerdo que teneban.
Boudica

**Boudica** u **Boudicca** (en escocés y galés conoixita como **Buddug**) estió a reina d'a tribu celta britanica icena que lideró un devantamiento contra as fuerzas d'ocupación de l'Imperio Romano en l'anyo 60 u 61. Morió poco dimpués d'o suyo fracaso y se diz que s'heba enverenau. Ye considerada una heroïna popular britanica.

Dimpués d'a muerte d'o suyo mariu y a violación feita a las suyas fillas, decició contraatacar con l'aduya d'atros pueblos britanicos.

## Legau
En Londres (Reino Uniu), se fació una estatua d'a reina con as suyas fillas, feita por Thomas Thornycroft.

## Se veiga tamién
*Alarico I
*Ambiorix
*Autarito
*Espartaco
*Lista de mullers guerreras en o folklore
Alfrēds Kalniņš

**Alfrēds Kalniņš**, naixiu de Letonia en puesto desconoixiu y muerto en Riga o 4 de mayo de 1960, estió un atleta letón especializau en prebas de marcha atletica. Participó en os VIII Chuegos Olimpicos d'a era moderna celebraus en París en l'anyo 1924 y mientres a suya vida esportiva os suyos clubs estioron o Rīgas Garnizona sporta klubs, 2.RRB, "Marss" y LSB.

En os Chuegos participó en a segunda serie d'a primera ronda d'os 10 km marcha estando descalificau por marcha irregular.

En competicions nacionals consiguió estar campión de Letonia en 3 y 10&nbsp;km marcha os anyos 1920, 1921, 1923, 1924 y 1925 a mas de conseguir diez vegadas o récord de Letonia de marcha atletica de diferents distancias, tamién tenió o récord de Letonia de marcha atletica en cuantas distancias dende os 1.500 dica os 10 km marcha.

## Referencias

## Vinclos externos
*  Alfrēds Kalniņš en os Chuegos Olimpicos.
Peña Mira

A **peña Mira** ye un mont de 1.243 metros d'altaria que se situa en a muga d'os termins municipals Figueruela de Arriba y Manzanal de Arriba en a comarca d'Aliste y a provincia de Zamora.

Ye o cobalto d'a sierra d'a Culebra y en a suya tuca bi ha un vértiz cheodesico.

## Vinclos externos
*  En "Mendikat"
De vogels van Holland

**"De vogels van Holland"** ([]; en aragonés: «Los muixons d'Holanda») ye una canción escrita por Annie M. G. Schmidt y Cor Lemaire interpretata en neerlandés por Jetty Paerl. Fue eslechita pa representar a los Países Baixos en o Festival d'a Canción d'Eurovisión de 1956 dimpués d'obtener o segundo puesto en a final nacional neerlandesa *Nationaal Songfestival 1956*.

## Festival d'a Canción d'Eurovisión 1956

### Selección
«De vogels van Holland» participó en *Nationaal Songfestival 1956*, una final nacional organizata por a emisora neerlandesa Nederlandse Televisie Stichting. Quedó en a segunda posición, conque se clasificó pa representar a los a Países Baixos en o Festival d'a Canción d'Eurovisión 1956 chunto a «Voorgoed voorbij», a canción ganadora d'a final.

### En o festival
La canción participó en o festival celebrato en o Teatro Kursaal de Lugano, Suiza, o 24 de mayo de 1956, estando interpretata por la cantaire neerlandesa Jetty Paerl. La orquesta fue dirichita por Fernando Paggi.

Fue interpretata en primeras, precedendo a Suiza con Lys Assia interpretando «Das alte Karussell». O resultato d'as votacions no fue revelato, conque se desconoixe o puesto final de la canción.

## Se veiga tamién
* Países Baixos en o Festival d'a Canción d'Eurovisión

## Referencias
Miño Cuervo

O **Miño Cuervo** ye un mont de 1.207 metros d'altaria que se situa en o termín municipal de Ferreras de Arriba, comarca de la La Carballeda y provincia de Zamora.

Ye o segundo puesto mas altero d'a sierra d'a Culebra dimpués d'a peña Mira que tien 1.243 metros d'altaria.

## Vinclos externos
*  En "Mendikat"
François Decrombecque

**François Decrombecque** naixito de París o 30 d'agosto de 1894 y muerto en Crétiel o 4 d'agosto de 1960, estió un atleta francés especializau en prebas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.

En os Chuegos partecipó en a primera serie d'a primera ronda d'os 10 km marcha estando descalificau por marcha irregular.

En competicions nacionals consiguió estar campión de Francia de 10&nbsp;km marcha os anyos 1920, 1921, 1923, y 1925, atras clasificacions destacatas son o segundo lugar en 1924 y tercero en 1926.

## Vinclos externos
*  François Decrombecque en os Chuegos Olimpicos.
Programa Soyuz

O **programa Soyuz** (en ruso *Союз* "chunta") estió lo tercer programa espacial tripulau d'a Unión Sovietica dimpués d'os programas Vostok y Voskhod. Teneba como obchectivo prencipal levar un cosmonauta enta la Luna. Manimenos, dimpués d'a cancelación d'o programa lunar N1-L3, a nau Soyuz se convirtió en a nau pa toz os usos en l'espacio per l'Unión Sovietica. Amás, dende la cancelación d'o programa Space Shuttle en 2011 toz os sers humans que han viachiau enta la ISS l'han feito con as naus Soyuz.
As naus de suministro Progress, que se fan servir pa levar birolla y atros materials a las estacions espacials Salyut, Mir y ISS, son en realidat una nau Soyuz no tripulada.

## Misions


## Se veiga tamién
* Programa Vostok

## Referencias
Punta de Baldairán

:*No entivocar-se con a [[punta de ros Batans]] (2.909 m).*

A **punta de Baldairán** u **pico Batans** ye un mont de 2.702 metros que se troba en a muga entre Pandicosa y Torla-Ordesa (Uesca).

## Referencias

## Vinclos externos
* En "Mendikat"
Programa Buran

O **programa Buran** (en ruso Бура́н "turbiera u usín") estió un programa espacial tripulau d'a Unión Sovietica con una nau reutilizable.
O Buran yera la respuesta sovietica a lo programa Space Shuttle d'os Estaus Unius. Os militars sovieticos temeban que lo Space Shuttle se convertise en un arma que inclinase la balanza de poder mientres que la Guerra Freda contra los Estaus Unius. O programa Burán se convirtió en o mayor y mas caro prochecto de tota la historia d'a exploración espacial d'a Unión Sovietica con mas de 20 billons de rublos invertius.
Una nau Buran con garra tripulans realizó l'unico vuelo orbital o 15 de noviembre de 1988 antis que lo programa estase cancelau en 1993 a causa d'a caita d'a Unión Sovietica. O 12 de mayo de 2002 o teito de l'angar en Baikonur s'esboldregó a causa d'as fuertes plevidas matando a ueito personas y destruyindo a la sola nau Burán que heba viachiau a lo espacio.

## Referencias

## Se veiga tamién
* Programa Space Shuttle.
Punta d'a Tronquera

A **punta d'a Tronquera** ye una cima pirenenca de 2.689 metros d'altaria situada en o municipio de Canfranc, en o circo d'Ip, en l'Alto Aragón.

## Vinclos externos
*  En Mendikat
Punta d'es Cuchillares

A **punta d'es Cuchillares** (pronunciau sin articlo */'punta eskut͡ʃiʎaɾes/*) u **Cuchillares de Bucuesa** ye una cima pirenenca de 2.681 metros d'altaria situada en a muga entre os municipios de Samianigo y Canfranc, en o circo d'Ip, en l'Alto Aragón.

## Vinclos externos
*  En Mendikat
Espluca Ruego

**Espluca Ruego** ye un pico de 2.621 metros d'altaria d'a cordelera d'os Pireneus, situau en o municipio de Bielsa, en a provincia de Uesca (Aragón).

Se troba en a sierra de Liena, estando a suya cima mas occidental y a mas oriental d'o macizo de Rubinyera.

## Toponimia
En a suya paret se troba un forau en forma d'espluca lo que daría nombre a ista cima.

L'apelliu *Ruego* ye un adchectivo que se troba en atras formas en a toponimia y antroponimia aragonesa (*arruaba, ruaba, arruego,
ruego, ruebo*) y que deriva d'o latín RUBEUS con o significau de 'royenco'.

## Referencias

## Vinclos externos
*  En Mendikat
Glaciar d'as Tres Serols

O **glaciar d'as Tres Serols** ye o cuarto glaciar mas gran d'os Pireneus dimpués d'os glaciars d'Aneto, Maladeta y Osso. Ye un chicot glaciar de montanya penchau sobre una gran pendient entre os 2.700 y os 3.250 metros d'altaria d'a suya cara norte.

## Estau
Como a resta d'os glaciars pirenencos, o d'as Tres Serols se troba en retacule dende fa dos sieglos. A o largo d'o sieglo XX a parti baixa ha ido puyando-ne en altaria. En os anyos 1930 ya se veyeba a disminución d'a cascada de chelo que uniba a parti superior y a inferior d'o glaciar. En 1973 a cascada de chelo remató de fundir-se y dende alavez as dos masas son deseparadas, a superior situada entre os 3.170 y os 2.960 metros d'altaria y con una superficie de 8,9 hectarias y a inferior que se troba entre os 2.940 y os 2.700 metros y tien una superficie de 38,7 hectarias.

## Se veiga tamién
* Glaciars d'os Pireneus

## Referencias

## Vinclos externos
*  Monumentos Naturales de los Glaciares Pirenaicos. Gubierno d'Aragón. PRAMES S.A.
Glaciar de la Maladeta

O **glaciar de la Maladeta** ye o tercer glaciar mas gran d'os Pireneus con una superficie de 31,3 hectarias en 2011. Se troba en a versant norte d'a tuca de la Maladeta en o macizo de la Maladeta en Aragón.

## Cheografía
Seguntes investigadors espanyols, o glaciar de la Maladeta ha perdiu 15,50 metros de gordaria en un periodo de catorce anyos de midas, dende 2001.

Se divide en dos sectors: l'occidental situau entre os 3.150 y os 2.950 metros d'altaria con una superficie de 11,2 hectarias y l'oriental que se troba entre os 3.200 y os 2.780 metros y cubre una superficie de 38,8 hectarias.

## Referencias

## Se veiga tamién
* Glaciars d'os Pireneus
* Macizo de la Maladeta

## Vinclos externos
*  Bulletins de l'association Moraine
*  Monumentos Naturales de los Glaciares Pirenaicos. Gubierno d'Aragón. PRAMES S.A.
Pico Catieras

A **pico Catieras** ye un mont de 2.604 metros que se troba administrativament en o municipio de Pandicosa (Uesca), chunto a l'ibón de Catieras.

## Toponimia
Seguntes William Dennis Elcock l'orichen d'iste toponimo sería o latín *CATHĚDRAS*, con o significau de "cadieras". Destaca a conservación d'a "t" intervocalica.

## Referencias

## Vinclos externos
* En "Mendikat"
Programa Space Shuttle

O **programa Space Shuttle**  estió lo cuarto programa espacial tripulau d'a NASA y teneba como obchectivo estar un sistema reutilizable capaz d'abaratir l'acceso a lo espacio. Se preveyeba que i habría un lanzamiento tripulau cada mes con capacidat pa transportar dica 74 personas encara que a la fin o ritmo estió notablement inferior a causa d'o suyo elevau coste (bels 450 millons de dolars). O programa estió finalment cancelau en 2011.

## Partis d'o sistema
O Space Shuttle (u tamién clamau *STS* d'o acronimo d'anglés *Space Transportation System*) yera composau per tres partis: a nau que yera clamada *orbitador*, un deposito externo clamau *ET (External Tank)* y dos codetes laterals de combustible solidos clamaus *SRB (Solid Rocket Boosters)*.

## Historia
O programa estió aprebau en mayo de 1972. A causa d'a intervención d'o Pentágono en o prochecto lo transbordador estió en o suyo disenyo final muito mas gran y complexo que lo prochectau orichinalment per a NASA. Asinas yera capaz de carriar elevadas cargas como pesaus satelites militars.
O 12 d'abril de 1981, dimpués de cuantas anyadas de retardo, desapegó finalment o primer transbordador.
O programa estió cancelau en 2011 dimpués de 135 misions enta lo espacio.

## Misions destacadas
* Lanzamiento y reparación d'o telescopio espacial Hubble.
* Construcción d'a Estación Espacial Internacional.
* Spacelab.
* Lanzamiento de sondas espacials: Magellan, Galileo, Ulysses.

## Naus

## Referencias

## Se veiga tamién
* Programa Buran.
Punta Liena

A **punta Liena** ye un pico de 2.604 metros d'altaria d'a cordelera d'os Pireneus, situau en o municipio de Bielsa, en a provincia de Uesca (Aragón).

## Menería
En a sierra de Liena s'ha practicau d'antis mas a menería de forma intensiva.

Baixo ista montanya s'espleitaban d'abril a noviembre as menas de Parzán d'as que se quitaba galena (AgS) y blenda (PbS) y que se desarrolloron mientres o sieglo XX ta a obtención d'archent y plumo.

As menas fuoron zarradas dimpués d'a Guerra Civil en l'anyo 1943 debiu a la suya baixa rentabilidat. Encara se pueden trobar manimenos muit amán d'a cima de Liena, a mas de 2.400 metros d'altaria as dos menas mas importants *Mena Luisa* y *Mena Robert*. Encara remanen bels repuis de l'actividat industrial en a *Mena Luisa* como son torres, vagonetas, edificacions adedicadas a o suministro electrico y a dirección d'as menas u un laboratorio.

## Toponimia
O toponimo "Liena" podría venir d'o latín LĬGNA > *LIENNAL, significando literalment "(montanya) d'a lenya.

## Referencias

## Vinclos externos
*  En Mendikat
Campanils d'Ip

Os **Campanils d'Ip** (en castellano *Campaniles de Ip*) son dos chicotas cimas pirenenca de 2.598 metros d'altaria que se troban situadas en a crencha entre o pico Balsera (2.701 m) y a punta de l'Aguila (2.681 m), en o circo d'Ip.

Administrativament son en a muga entre os municipios de Samianigo y Canfranc, en l'Alto Aragón.

## Vinclos externos
*  En Mendikat
Miltiades Gouskos

**Miltiades Gouskos** (en griego Μιλτιάδης Γούσκος), naixiu de Zakynthos, en 1877 y muerto en un puesto desconoixiu d'o Raj britanico (hue India) o 9 de chulio de 1903 por una intoxicación alimentaria. Estió un atleta Griego especializau en prebas de lanzamiento.

Mientres a suya curta vida esportiva o suyo solo club fue o Panellinios GS d'a ciudat d'Atenas. Participó en os Chuegos Olimpicos d'Atenas 1896 en a preba de tirada de peso consiguiendo una medalla d'archent al estar segundo dezaga de Robert Garret con una tirada de 11,03 metros por os 11,22 de Garret.

## Vinclos externos
*  Miltiades Gouskos en os Chuegos Olimpicos.
Punta Tablato de Piniecho

:*No entivocar-se con o [[pico de ro Tablato]] (2.564 m) ni con [[O Penyón]] u pico de Sarrato (2.888 m)*

A **punta Tablato de Piniecho** u **pico de Serrato** ye un mont de 2.701 metros que se troba administrativament en o municipio de Pandicosa (Uesca).

## Vinclos externos
* En "Mendikat"
Pico de Serrato

**Pico de Serrato** u **pico Serrato** puet fer referencia a:

* O **[[O Penyón|pico Sarrato]]** u **o Penyón** (2.888 m), situau en o municipio de Pandicosa.
* O **[[punta Tablato de Piniecho|pico de Serrato]]** u **punta Tablato de Piniecho** (2.701 m), situau en o municipio de Pandicosa.
Progress

A nau **Progress** (en ruso Прогресс "progreso" u "desarrollo") ye una nau espacial de carga desenvuelta a partir d'a nau tripulada Soyuz y que ha estau emplegada pa carriar furnimientos enta las estacions espacials Salyut, Mir y ISS dende la suya puesta en servicio en 1978.

A primera versión de Progress yera capaz de portiar 2300&nbsp;kg de carga. Versions posteriors han incrementau liucherament ista capacidat.

## Se veiga tamién
* ATV
* Cygnus
* HTV
* Tianzhou
* Dragon

## Referencias
Cygnus (nau espacial)

A nau **Cygnus** ("cisne" en latín) ye una nau espacial de carga automatica de nomás un uso d'a empresa Northrop Grumman emplegada pa carriar furnimientos a la estación espacial ISS.

Se'n ha construyiu dos versions. A versión estándard estió en servicio dende setiembre de 2013 dica octubre de 2014 y yera capaz de portiar 2000&nbsp;kg de carga. Per atra parti, a versión ixamplada (en anglés *enhanced*) ye en servicio dende aviento de 2015 y la suya capacidat de carga ye de 3500&nbsp;kg.

## Referencias

## Se veiga tamién
* ATV
* HTV
* Progress
* Tianzhou
* Dragon
Pico de ro Tablato

:*No entivocar-se con a [[punta Tablato de Piniecho]] (2.701 m).*

A **pico de ro Tablato**ye un mont de 2.564 metros que se troba administrativament en o municipio de Pandicosa (Uesca).

## Vinclos externos
* En "Mendikat"
Piniecho

**Piniecho** u **Pinieto** puet fer referencia a:

* O **[[collau de Piniecho]]** (2.568 m), **paso de montanya** situau en o municipio de Pandicosa.
* L**'[[ibón de Piniecho]]**, **ibón** situau en o municipio de Pandicosa.
* A **[[punta Tablato de Piniecho]]** u pico de Serrato (2.701 m), **pico** situau en o municipio de Pandicosa.
* As **puntas de Piniecho**:
** A **[[punta de Piniecho Occidental]]** (2.566 m), **pico** situau en o municipio de Pandicosa.
** A **[[punta de Piniecho Oriental]]** (2.526 m), **pico** situau en o municipio de Pandicosa.
SpaceX Dragon

A nau **Dragon** d'a empresa SpaceX estió una nau de carga reutilizable emplegada pa carriar furnimientos enta la estación espacial ISS. Yera capaz de carriar 3500&nbsp;kg de carga y lo suyo primer vuelo regular estió lo 8 d'octubre de 2012.

SpaceX ye desenvolvendo una otra versión tripulada clamada Dragon 2 que ye capaz de portiar siet astronautas y la suya primera misión será en noviembre de 2019.

SpaceX desarrolló una segunda versión clamada SpaceX Dragon 2, que incluye a capacidat de portiar siet astronautas amás de carga, pa substituir-la. Asinas, o zaguer vuelo d'a SpaceX Dragon se lanzó o 7 de marzo de 2020.

## Se veiga tamién
* ATV
* HTV
* Cygnus
* Tianzhou
* Progress
Tianzhou

A nau **Tianzhou** (en chinés 天舟, en aragonés "nau celeste") ye una nau espacial de carga automatica creyada per China pa carriar furnimientos enta las suyas estacions espacials. O primer vuelo estió lo 20 d'abril de 2017 enta la estación espacial Tiangong-2. Tianzhou puede portiar dica 6500&nbsp;kg de carga.

## Se veiga tamién
* ATV
* HTV
* Progress
* Cygnus
* Dragon
Foratula Central

**Foratula Central** ye un mont de 2.581 metros que se troba administrativament en o municipio de Pandicosa (Uesca).

## Toponimia
O toponimo *Foratula* deriva d'o latín *foratum*, que ye literalment *[[forato]]* en aragonés y fa referencia a la presencia de espelungas en iste puesto.

## Referencias

## Vinclos externos
* En "Mendikat"
Gaganyaan

A nau **Gaganyaan** (en sanscrito गगनयान  "vehíclo d'o ciel") ye una nau tripulada de l'achencia espacial india ISRO actualment en desarrollo. Será capaz de portiar tres astronautas y lo suyo primer vuelo tripulau ye previsto pa aviento de 2023.

## Referencias

## Se veiga tamién
* Programa Soyuz
Punta de Piniecho Occidental

A **punta de Piniecho Occidental** u **Pinieto Occidental** ye un mont de 2.566 metros que se troba administrativament en o municipio de Pandicosa (Uesca).

## Toponimia
Bi ha dos variants d'iste toponimo *Piniecho* en a val de Tena y *Pinieto* en Torla, os dos sufixos -iecho y -ieto derivan d'o latín -ĚLLU.. Fa referencia a una zona de pins.

## Referencias

## Vinclos externos
* En "Mendikat"
Tirada de disco en os Chuegos Olimpicos d'Atenas 1896

A **tirada de disco en en os Chuegos Olimpicos d'Atenas 1896** estió una preba que fació parte d'o programa de l'Atletismo en os Chuegos Olimpicos de 1896. En esta preba s'ha de fer una tirada de un disco o mas larga posible y se fació o primer diya d'o progama d'atletismo  o 6 d'abril en o Estadio Panathinaiko d'Atenas.

Ye un preba inspirata en a tirada de disco d'os Chuegos Olimpicos de l'antiguidat y garra d'os competidors teneban muita experiencia en ista preba que no yera habitual en competicions internacionals. Bi ha documentaus nueu partecipants, y cuatre inscritos, pero se creye que bi heba dos partecipants mas de nombre y país desconoixitos. O ganador estió Robert Garret, ganador tamién d'a tirada de peso, o segundo y tercer estioron respectivament Panagiotis Paraskevópulos y Sotirios Versísos os d'os atletas griegos.

## Formato de competición
O sistema de competición consistió en una final directa en a cuala se facioron, en un orden establiu, tres tiradas dende un cuadrato de 2,50 metros, sin salir-se, con un disco de dos kilogramos de peso. Os tres primeros claseficaus dimpués de tres tongadas tenioron dos oportunidaz mas.

## Clasificación

## Vinclos externos
*  A tirada de disco en os Chuegos Olimpicos d'Atenas 1896 en sports-reference.com.
*  Clasificacions d'a tirada de disco en os Chuegos Olimpicos d'Atenas 1896 seguntes o COI.
Pico Ferreras Norte

O **pico Ferreras Norte** u **punta d'as Ferreras** ye un mont de 2.643 metros que se troba en a muga entre Pandicosa y Torla-Ordesa (Uesca).

## Referencias

## Vinclos externos
* En "Mendikat"
ECODES

**ECODES** (acronimo en castellano de "Fundación Ecología y Desarrollo", en aragonés "Fundación Ecolochía y Desarrollo") ye una organización sin animo de lucro que treballa pa un desarrollo sustenible d'a sociedat.

Fue fundada lo 10 de marzo de 1992 y tien a suya seu en Zaragoza (Aragón).

## Eixes de treballo
* Augua.
* Responsabilidat social.
* Cambio climatico.
* Salut y medio ambient.
* Consumo responsable.
* Pobreza enerchetica

## Vinclos externos
*  Pachina web d'ECODES.
Colla de Fablans d'o Sur

A ***Colla de Fablans d'o Sur*** yera una asociación cultural que teneba como obchectivo d'esfender y espardir l'idioma aragonés en o sud d'Aragón. Estió activa dende 1989 dica 1996 y teneba la suya seu social en Teruel. Organizaba cursos d'aragonés y publicaba una revista clamada *[[Ruxiada]]*.

## Referencias
Pico Ferreras

**Pico Ferreras** puet fer referencia a:

* O **[[pico Ferreras Norte]]** u **punta Ferreras** (2.643 m), un **mont** situau en a muga entre os municipios de Pandicosa y Torla-Ordesa.
* O **[[pico Ferreras Sud]]** u **penya Ferreras** (2.614 m), un **mont** situau en a muga entre os municipios de Pandicosa y Torla-Ordesa.
* O **[[pico Ferreras Occidental]]**(2.392 m), un **mont** situau en o municipio de Pandicosa.
Ecofontaneros

**Ecofontaneros** yera un movimiento ecolochista que avogaba per l'acción dreita. Naixió en setiembre de 1989. Desenvolvioron diversas accions como vadas de fambre, cadenas humanas, tancadas u encadenamientos con a maquinaria d'obra.
As suyas accions se centroron en l'impedimento d'a construcción d'a urbanización *Villacumbres del Moncayo* (u tamién *Cumbres del Moncayo*) en o lugar d'Anyón de Moncayo (Tarazona y Moncayo, Aragón).

## Se veiga tamién
* *[[Extinction Rebellion]]*

## Referencias
HTV

**HTV** u **H-II Transfer Vehicle** u tamién clamau **Kounotori** (en chaponés こうのとり, en aragonés "zigüenya blanca") ye una nau espacial automatica de carga d'a JAXA que estió emplegada pa carriar furnimientos enta la estación espacial ISS dende 2009 dica 2020. Teneba una capacidat de carga de 6000&nbsp;kg  y yera un vehíclo de nomás un uso.

## Misions

## Se veiga tamién
* Cygnus
* Tianzhou
* Progress
* ATV
ATV

:*Iste articlo ye sobre una nau espacial europea; ta atros usos, se veiga *'ATV (desambigación)**''.

**ATV*' (acronimo en [[Idioma anglés|anglés]] de *Automated Transfer Vehicle*, en [[aragonés]] vehíclo de transferencia automatica) yera una [[nau espacial]] automatica de carga d'a [[ESA]] que estió usada pa carriar furnimientos enta l'[[estación espacial]] [[ISS]]. Teneba una capacidat de carga de 7.600&nbsp;[[kg]] y yera un vehíclo de nomás que un uso. Se construyioron cinco que voloron entre los anyos [[2008]] y [[2014]]. Os suyos nombres yeran: *Jules Verne*, *Johannes Kepler*, *Edoardo Amaldi*, *Albert Einstein* y *Georges Lemaître''.

Posteriorment parti d'o suyo disenyo s'emplega pa construyír o modulo de servicio d'a futura nau espacial Orion.

## Se veiga tamién
* Cygnus.
* Tianzhou.
* Progress.
* HTV.

## Vinclos externos
Penya Baciás

:*No entivocar-se con a [[punta Baciás]] (2.754 m) ni con a [[punta Espelunz]] (2.585 m).*

A **penya Baciás** u **pico d'Espelunz** ye un mont de 2.611 metros que se troba administrativament en o municipio de Torla-Ordesa (Uesca).

## Toponimia
Espelunz ye o toponimo que apareixe en os mapas d'o IGN y que designa a una ampla zona d'a cuenca alta de l'Ara incluyindo o suyo afluent,  barranco d'Espelunz, y l'ibón d'Espelunz. A etimolochía ye clarament o latín "spelunca", que en aragonés deriva en espelunga.

En atros mapas apareixe ista cima como penya Baciás y en a zona de Torla se conoixe entre os pastors como **montanyeta de Bergua**.

## Vinclos externos
* En "Mendikat"
Espelunz

**Espelunz** puet fer referencia a:

* O **[[penya Baciás|pico d'Espelunz]]** u **penya Baciás** (2.611 m), un **mont** situau en o municipio de Torla-Ordesa.
* A **[[punta Espelunz]]** (2.585 m), un **mont** situau en a muga entre os municipios de Pandicosa y Torla-Ordesa.
* O **[[collau d'Espelunz]]** (2.443 m), un **paso de montanya** situau entre a punta Espelunz y o pico Ferreras Norte. 
* O **[[barranco d'Espelunz]]**, un **barranco** situau en o municipio de Torla-Ordesa.
* O **[[ibón d'Espelunz]]**, un **ibón** situau en o municipio de Torla-Ordesa.
Turner Classic Movies

**Turner Classic Movies** (**TCM**) ye una empresa con canals de televisión de pago d'Estaus Unius especializata en a emisión de cintas de cine d'o mundo anglofono, especialment de cine clasico y cine de Hollywood gravau dende os inicios d'o cine dica l'actualidat. Ye operau por Warner Bros Entertainment, que a la suya vegata forma parte d'a multinacional WarnerMedia.

* TCM (en Espanya) con cine gravau dende os inicios de'Hollywood y a emisión de cine independient de toz os oríchens.
* TCM (en Latinoamérica) tien un fichero Time Warner de cintas y series de televisión dende os anyos 1930 dica anyos 2000, con un resumen d'a importancia que tienen en l'actualidat. Emite 24 horas sin talles publicitarios con una versión adicional en portugués para Brasil.

En zaguerías de 2009, o sinyal cambió d'imachen en cualques contenius y subtilment cambió o suyo eslogan, de *Classic Hollywood* a *Classic Entertainment*.

## Vinclos externos
* TCM Estaus Unius.
* TCM Reino Uniu.
* TCM Latinoamerica.
* TCM Espanya.
* TCM Brasil.
Blanca de Nápols

**Blanca de Nápols** (Nápols, 1280 - Barcelona, 14 d'octubre de 1310) estió princesa de Nápols y reina consort d'Aragón.

## Biografía
Filla d'o rei Carlos II de Nápols y d'a suya muller María d'Hongría. En o tractau d'Anagni de 1295 se concertó o suyo matrimonio con o rei Chaime II, matrimonio que se celebró o 29 d'octubre de 1295 en o Monesterio de Santa María de Vilabertrán. Fue una muller de gran relichiosidat que acompanyó a o suyo hombre en numerosas ocasions, mesmo en bellas expedicions militars.

Blanca de Nápols tenió a suya propia Cancellería Reyal. Morió en Barcelona y fue enterrada en o monesterio de Santes Creus.

En aviento de 1835, mientres a Primera Guerra Carlista, tropas gubernamentals integradas por a Lechión Forana Francesa (procedent de Alcheria) y cuantas companyías de migueletes se aloixaron en l'edificio monacal, causando a-saber-los destrozos en o mesmo. As tumbas reyales de Blanca d'Anchú y o suyo mariu fuoron profanadas. Mientres que as restas de Chaime II fuoron cremadas, encara que pareixe que bellas restas remanioron en o sepulcre, la momia d'a reina fue chitada enta un pozo, d'on fue quitada en 1854.

## Matrimonio y descendencia
Blanca y o rei Chaime tenioron diez fillos:
*  Chaime d'Aragón (1296-1334), que renunció a os suyos dreitos reyals dimpués de casar-se con Alionor de Castiella. 
* Alifonso IV d'Aragón (1299-1336), rei d'Aragón, rei de Valencia y conte de Barcelona.
* María d'Aragón (1299-1347), casada con Pero de Castiella y, dimpués d'enviudar, moncha en o Monesterio de Santa María de Xixena.
*  Constanza d'Aragón (1300-1327), casada con Don Chuan Manuel.
* Blanca d'Aragón (c. 1301-1348), moncha y priora en o Monesterio de Santa María de Xixena.
* Isabel d'Aragón (1302-1330), que casó en 1315 con Frederico I d'Austria.
* Chuan d'Aragón (1304-1334), arcebispe de Toledo, de Tarragona y patriarca d'Aleixandría.
* Pero IV de Ribagorza (1305-1381), conte de Ribagorza, de Ampurias y de Prades.
* Remón Berenguer I d'Ampurias (1308-1364), conte de Prades y sinyor d'a Villa d'Elch.
* Violant d'Aragón (1310-1353), casada con Felipe, despota de Rumania y fillo de Felipe I de Tarento, y posteriorment con Lope Ferrench de Luna, primer conte de Luna.

## Vinclos externos
Henrik Sjöberg

**Kristian Henrik Rudolf Sjöberg** conoixiu esportivament como **Henrik Sjöberg** naixiu d'Upssala, Suecia o 20 de chinero de 1875 y muerto en Helsingør, Dinamarca l'1 d'agosto de 1905 fue un atleta y chimnasta sueco, que participó en los Chuegos Olimpicos d'Atenas 1896 en cualques prebas d'atletismo y chimnasia.

En atletismo as suya millors marcas conoixidas mientres a suya curta vita esportiva estioron 12,4 s. en os 100 metros lisos, 1,78 m. en brinco d'altaria, 6,09 m en brinco de largaria y 26,48 en a tirada de disco. Mientres a suya vita esportiva o suyo unique club estió o Stockholms AF d'a ciudat d'Estocolmo.

En atletismo en os Chuegos Olimpicos d'Atenas participó en cualques prebas: 100 metros lisos estando cuatreno en a suya serie y no podió avanzar enta la final, en brinco d'altaria estió cuatreno en a final con un brinco de 1,60 m., tamién partecipó en brinco de largaria y tirada de disco prebas en as que son desconoixidas as suyas marcas y clasificacions.

En os mesmo Chuegos tamién participó en o salto d'o potro incluyida en o programa de chimnasia, a suya puntuación y clasificación tamién ye desconoixida.

Morió de forma prematura en l'anyo 1905 mientres nadaba en Helsingør, una ciudat de l'este de Dinamarca.

## Referencias

## Vinclos externos
*  Biografía de Sjöberg en Sports Reference.
Alphonse Grisel

**Alphonse Grisel** naixiu de París, Francia o 9 d'aviento de 1872 y muerto en puesto desconoixiu o 13 d'aviento de 1942 fue un poliesportista que destacó como atleta y chimnasta, que partecipó en los Chuegos Olimpicos d'Atenas de 1896 en cualques prebas d'atletismo, chimnasia y natación. Os suyos equipos estioron o CP Asnières dica 1894 y dende l'anyo 1895 o Racing Club de France d'a ciudat de París.

En atletismo cal destacar que fue campión de Francia de brinco de largaria en l'anyo 1896, subcampión en 1893, 1895, 1898 y tercero en 1894. En a mesma preba tamién cal destacar que tenió o récord d'o suyo país. Atra preba en a que tenió resultaus destacaus estió os 400 metros cletas con un subcampionato de Francia en 1895.

Con a selección de Francia participó en os Chuegos Olimpicos d'Atenas 1896 en as prebas de 100, 400, brinco de largaria y tirada de disco con resultaus y tiempos discretos u desconoixius. Partecipó en a preba chimnastica d'as barras paralelas con resultau desconoixiu y tamién yera inscrito en cualques pruebas de natación en as que no partecipó. En ixos mesmos chuegos fuera d'a participación de competicions esportivas acompanyó en bicicleta a suyo amico Albin Lermusiaux mientres a preba d'a maratón.

Fue militar en l'exercito francés, y exerció como arquitecto treballando prencipalment en o lugar de Saint Quentin en o norte de Francia.

## Referencias

## Vinclos externos
*  Biografía d'Alphonse Grisel en Sports Reference.
*  Biografía esportiva en a pachina web d'a Federación Francesa d'Atletismo.
Nueit d'almetas

:*Ta atros usos se veiga [[nueit d'almetas (desambigación)]]*

A **nueit d'almetas** (en anglés *Halloween*) ye una fiesta que se celebra mientres que la nueit d'o 31 d'octubre y que tien o suyo orichen en a festividat celta de Samain que yera una d'as cuatre fiestas principals d'a anyada relichiosa celta y simbolicament yera cuan os muertos podeban comunicar-se con os vivos.

## En Aragón
D'antis mas se pensaba que en ista nueit os espritos podeban albandonar os fosals y apoderar-se d'os cuerpos d'os vivos. Ye por ixo que yera tradición adornar as casas con simbolos terrorificos pa mirar d'espantar istos espritos. En Aragón ye costumbre dende fa sieglos emplegar en ista nueit carbazas vuedadas, a las que les ne feba foraus en forma de uellos, naso y boca, con una vela en o suyo interior. En bels lugars como per eixemplo en Radiquero, Trasmoz, Lopinyén, Ambel, Ayerbe u Bagüés s'ha conservau encara iste costumbre dica hue lo día. Tamién yera costumbre fer lampetas con un troz de mecha ficada dencima d'un cerclo de cartón, metendo aceit en un plato y posando o cartón pa que a luz flotase dencima. 

En toz dos casos o fuego d'as velas actúa como recuerdo d'as almas d'os defuntos. O modo de comunicar-se mientres ista nueit con ditas almas yera meter un plato de chodigas sobre a mesa, asinas se podeba saber o numero de misas que caleba fer en a suya memoria. As celebracions d'a nueit d'almetas fuoron prohibidas mientres a dictadura franquista por considerar-se paganas, igual que pasó con o carnaval.

## Notas


## Vinclos externos
*  Pachina web d'o Gubierno d'Aragón sobre la nueit d'almetas.
*  Nuei d'almetas en Aragón. Ligallo de Fablans.
*  La nueit d’almetas. Arafolk